இரண்டு குழுக்களிடையேயும் இவ்வாறு பதட்டம் ஏற்படத் தொடங்கியது. ரஷ்யாவின் செல்வாக்கு பரவுவதை மேற்கத்தியநாடுகள் கவலையுடன் நோக்கின. கம்யூனிச பரவலைத் தடுக்கும் பொறுப்பை அமெரிக்கா மேற்கொண்டது. 1947 ஜூன் 5 ஆம் நாள் அமெரிக்கா மார்ஷல் திட்டத்தை அறிவித்தது. இதன்படி மேற்கு ஐரோப்பிய நாடுகளுக்கு பொருளாதார உதவிகள் வழங்குவது எனத் தீர்மானிக்கப்பட்டது. ஐரோப்பாவை வளர்ந்துவரும் கம்யூனிசத்தின் பிடியிலிருந்து காப்பாற்றுவதற்கான முதல் நடவடிக்கை இதுவேயாகும். அமெரிக்காவின் மார்ஷல் திட்டத்திற்கு பதிலடியாக சோவியத் ரஷ்யா மோலடோவ்